stanford-oval/wikipedia huggingface dataset:
Marcus Wallenberg -palkinto

Marcus Wallenberg -palkinto on kansainvälinen metsäteollisuuden tieteellisen tutkimuksen edistämisestä myönnetty palkinto. Sen perusti vuonna 1980 Stora Ensoa edeltänyt metsäteollisuusyhtiö Stora Kopparbergs Bergslags AB johtajansa Marcus Wallenbergin (1899–1982) kunniaksi. Palkinnon myöntää Marcus Wallenbergin säätiö yksittäiselle tutkijalle tai pienelle tutkijaryhmälle tunnustuksena uraauurtavasta löydöstä tai kehitystyöstä metsäteollisuuden saralla, tällaisen työn kannustamiseksi ja stimuloimiseksi. Palkinnon rahallinen arvo on 2 miljoonaa Ruotsin kruunua eli luokkaa 200 000 euroa. Vuonna 2018 palkinto myönnettiin 35. kerran.
Palkinnonsaajan päättää säätiön hallitus arvovaltaisen kansainvälisen valintakomitean ehdotuksesta. Komiteaan kuuluu puheenjohtajan lisäksi kolmesta seitsemään jäsentä (tyypillisesti professoreja). Heidät valitaan Ruotsin kuninkaallisen metsä- ja maatalousakatemian, Suomen Tekniikan Akatemian ja Ruotsin kuninkaallisen insinööritieteiden akatemian ehdotuksesta.
Palkinnonjaon yhteydessä järjestetään vuosittainen symposium, jossa myös nuoret metsäteollisuuden tutkijat pääsevät esittelemään tutkimustyötään.
Palkinnonsaajat

| Vuosi | Palkinnonsaaja | Maa |
| --- | --- | --- |
| 1981 | Harry Hutchinson Holton |  Kanada |
| 1982 | Ricardo O. Foschi |  Kanada |
| 1983 | Bruno Andersson, Egon Höglund, Bertil Johansson ja Bengt Thöresson |  Ruotsi |
| 1984 | Leopoldo G. Brandão, Edgard Campinhos Jr, Ney M. Dos Santos ja Yara K. Ikemori |  Brasilia |
| 1985 | Karl-Erik Eriksson och T. Kent Kirk |  Ruotsi (K-E.E.),   Yhdysvallat (T.K.K.) |
| 1986 | Johan Gullichsen |  Suomi |
| 1987 | Derek Barnes ja Mark T. Churchland |  Kanada |
| 1988 | Bernhard Ulrich |  Saksa |
| 1989 | Torsten Ingestad |  Ruotsi |
| 1990 | - |  |
| 1991 | Donald H. Marx |  Yhdysvallat |
| 1992 | - |  |
| 1993 | Nils Hartler ja Ants Teder |  Ruotsi |
| 1994 | Gene Namkoong |  Kanada |
| 1995 | Lennart Eriksson, Gerdt Fladda ja Thorulf Pettersson |  Ruotsi |
| 1996 | - |  |
| 1997 | Erkki Tomppo |  Suomi |
| 1998 | Keith Miles ja Donald May |  Kanada |
| 1999 | Pekka Eskelinen, Raimo Virta ja Vesa Vuorinen |  Suomi |
| 2000 | Robert H. Leicester |  Australia |
| 2001 | Robert Evans |  Australia |
| 2002 | Melvin Tyree |  Yhdysvallat |
| 2003 | Johanna Buchert, Maija Tenkanen, Tapani Vuorinen ja Anita Teleman |  Suomi (J.B., M.T., T.P.),   Ruotsi (A.T.) |
| 2004 | Paul Olof Meinander |  Suomi |
| 2005 | Tom Kjelgaard, Katarina Magnusson ja Ulf Ringdahl |  Ruotsi |
| 2006 | Antoine Kremer |  Ranska |
| 2007 | Ove Nilsson |  Ruotsi |
| 2008 | Bjarne Holmbom ja Christer Eckerman |  Suomi |
| 2009 | Jouni Ikäheimo, Vesa Kajander ja Bengt Welin |  Suomi |
| 2010 | Hans Joachim Blass |  Saksa |
| 2011 | Erik Næsset |  Norja |
| 2012 | Mika Viljanmaa  |  Suomi |
| 2013 | Derek Gray |  Kanada |
| 2014 | Magnus Berggren |  Ruotsi |
| 2015 | Akira Isogai, Tsuguyuki Saito, Japan, ja Yoshiharu Nishiyama |  Japani |
| 2016 | Alexander Katsevich ja Federico Giudiceandrea |  Yhdysvallat (A.K),   Italia (F.G.) |
| 2017 | Ronald R. Sederoff |  Yhdysvallat |
| 2018 | Torgny Näsholm |  Ruotsi |
Aiheesta muualla

The Wallenberg Foundations, Investor and FAM (englanniksi) (wallenberg.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Marcus Wallenbergpriset
Käännös suomeksi
Mareks Ārents

| Mareks Ārents> Henkilötiedot |
| --- | --- |
Syntynyt: 6. elokuuta 1986 Riika
Kansalaisuus:  Latvia
Uran tiedot
Laji:  seiväshyppy
Mareks Ārents (s. 6. elokuuta 1986) on latvialainen seiväshyppääjä. Hän sijoittui yleisurheilun EM-kisoissa 2016 lajissaan kuudenneksi tuloksella 550 m. Belgradin EM-hallikilpailuissa 2017 hän oli kahdeksas tuloksella 560. Hän hyppäsi ulkoratojen ennätyksensä 570 kesäkuussa 2016.
Marekaffo

| Marekaffo |
| --- | --- |
 Marekaffo
 Koordinaatit: 15°0′45″N, 10°56′30″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  130,1 km²
Väkiluku (2009):  5 300
Infobox OKVirheellinen NIMI-arvo: 
Marekaffo on maalaiskunta Kayesin alueen Yélimanén piirissä Malissa. Sen keskuskylä Dogofiry sijaitsee Kolimbinéjoen varrella 45 kilometriä Yélimanésta kaakkoon. Kunnassa on 5 300 ja keskuskylässä 3 400 asukasta (vuonna 2009).
Marekaffon kunnan pinta-ala on 130,1 neliökilometriä. Se rajoittuu lännessä Yélimanén piirin Konsigan, pohjoisessa Diafounou Diongagan ja lännessä Diafounou Goryn sekä etelässä Kayesin piirin Séro Diamanoun kuntiin. Alue on pinnanmuodostukseltaan lähinnä tasankoa.
Seutu kuuluu Sahelin vyöhykkeeseen. Vuotuinen sademäärä on 450–550 millimetriä. Luonnonvarainen kasvillisuus on pensassavannia.
Kuntaan kuuluu kolme kylää. Asukkaat ovat etupäässä soninkeja.
Dogofiryn kautta kulkee Nioron ja Kayesin välinen maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu, okra, riisi ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan kaupankäyntiä ja käsityöammatteja. Dogofiryssa pidetään viikoittaiset markkinat.
Palveluihin kuuluvat alakoulut, koraanikolut ja Dogofiryn terveyskeskus. Vesihuolto kattaa 79 prosenttia tarpeesta.
Petrenko

Petrenko on seuraavien tunnettujen henkilöiden sukunimi:
Aleksandr Petrenko (s. 1983), venäläinen kolmiloikkaaja
Kirill Petrenko (s. 1972), venäläinen kapellimestari
Pavlo Petrenko (s. 1979), ukrainalainen poliitikko
Sergei Petrenko (s. 1968), neuvostoliittolainen jääkiekkoilija
Vasili Petrenko (s. 1976), venäläinen kapellimestari
Viktor Petrenko (s. 1969), ukrainalainen taitoluistelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pekka Ilmakunnas

| Pekka Ilmakunnas> Henkilötiedot |
| --- | --- |
Syntynyt: 14. marraskuuta 1952 (ikä 71) Espoo
Kansalaisuus:  Suomi
Ammatti:  kansantaloustieteen emeritusprofessori
Koulutus ja ura
Tutkinnot:  Helsingin kauppakorkeakoulu (ekonomi 1971, KTK 1977), Rutgersin yliopisto (Ph.D. 1982)
Instituutti:  Aalto-yliopiston kauppakorkeakoulu
Palkinnot:  Suomalaisen Tiedeakatemian jäsen (2003-), Yrjö Jahnssonin säätiön mitali (2005), Helsingin kauppakorkeakoulun väitösohjaajan palkinto (2004-2006), SVR R1 (2007), Jaakko Honko -mitali (2017), Yrjö Johanssonin säätiön tiedepalkinto (2019)
Pekka Jouko Ari Ilmakunnas (s. 14. marraskuuta 1952 Espoo) on suomalainen taloustieteilijä. Hän on toiminut Aalto-yliopiston kauppakorkeakoulun (ent. Helsingin kauppakorkeakoulu) taloustieteen professorina vuodesta 1997, helmikuusta 2018 lähtien ollut emeritusprofessori.
Elämä

Ilmakunnas kirjoitti ylioppilaaksi Viherlaakson yhteiskoulusta (1971). Hän valmistui Helsingin kauppakorkeakoulusta ekonomiksi 1974 (B.Sc.) ja kauppatieteiden kandidaatiksi 1977 (M.Sc.). Jatko-opintoja hän suoritti vuosina 1978–1982, ja valmistui taloustieteen tohtoriksi (Ph.D.) Rutgersin yliopistossa Yhdysvalloissa vuonna 1982. Ilmakunnas oli Helsingin kauppakorkeakoulun dosentti vuosina 1986-1997 ja on ollut Helsingin yliopiston taloustieteen dosentiksi vuonna 1995.
Ilmakunnas on työskennellyt muun muassa Elinkeinoelämän tutkimuslaitoksessa, Kansantaloustieteen valtakunnallisen jatkokoulutusohjelman johtajana 1992–1994, Suomen Pankin tutkimusyksikön johtajana 1994–1995 ja professorina Turun kauppakorkeakoulussa 1995–1997.
Yksityiselämä

Pekka Ilmakunnaksen vaimo on Seija Ilmakunnas.
Väitöskirjaohjaajana

Ilmakunnas on toiminut muun muassa seuraavien taloustieteilijöiden väitöskirjatutkimusten ohjaajana (tuoreimmat):
| 0 | 1 | 2 |
| --- | --- | --- |
|  Karlo Kauko (2000)  Jukka Vesala (2001)  Ari Hyytinen (2001)  Mika Kortelainen (2002)  Petri Böckerman (2003)  Mika Maliranta (2003)  Satu Nurmi (2004)  Olli-Pekka Ruuskanen (2004)  Atso Andersen (2005)  |  Pekka Sääskilahti (2005)  Jouko Kinnunen (2005)  Ulla Kruhse-Lehtonen (2007)  Mikko Mäkinen (2007)  Antti Kauhanen (2007)  Jyrki Ali-Yrkkö (2008)  Sami Napari (2008)  Elisa Riihimäki (2009)  Katja Ahoniemi (2009)  |  Hanna Pesola (2011)  Torsten Santavirta (2011)  Simo Leppänen (2012)  Marko Melolinna (2013)  Elina Berghäll (2015)  Hanna Virtanen (2016)  |
Aiheesta muualla

Ilmakunnaksen kotisivu
Ilmakunnaksen tutkimukset IDEASissa
Pepe Jeans

Logo.
Pepe Jeans on vaatemerkki, joka valmistaa sekä farkkuja että arkivaatteita. Pepe Jeans perustettiin Lontoossa vuonna 1973.
Aiheesta muualla

Official Pepe Jeans site
Pepe Jeans - History
Mackenzie Kingin saari

| --- | --- |
Muut nimet:  Mackenzie King Island
Sijainti:  77°43′N, 111°57′W Luoteisterritoriot, Nunavut Qikiqtaalukin alue Kanada
Saariryhmä:  Kuningatar Elisabetin saaret Kanadan arktiset saaret
Vesialue:  Pohjoinen jäämeri 
Pinta-ala:  5 048 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Mackenzie Kingin saari (engl. Mackenzie King Island) on saari pohjoisessa Kanadassa.
Mackenzie Kingin saaren eteläpuolella on Melvillensaari ja pohjoispuolella Bordensaari, kuten nämä saaret, Mackenzie Kingin saari on suurimmalta osaltaan Luoteisterritorioiden puolella, saaren itäisimmät osat ovat Nunavutin puolella. Saari kuuluu Kuningatar Elisabetin saariryhmään.
Saaren pinta-ala on 5 048 km². Saari on 115. suurin maailmassa ja 26. suurin Kanadassa.
Tutkimusmatkailija Vilhjalmur Stefansson saapui saarelle vuonna 1915, myöhemmin saari nimettiin Kanadan pääministeri William Lyon Mackenzie King mukaan.
Pentti Suhonen

Pentti Suhonen  (27. tammikuuta 1888 Karttula – 30. maaliskuuta 1966 Tampere) oli kouluneuvos, opettaja, rehtori ja tietokirjailija.
Henkilöhistoria

Pentti Suhosen vanhemmat olivat maanviljelijä Antti Juho Suhonen ja Maria Tenhunen ja puoliso vuodesta 1919 käsityönopettaja Edit Elisabet (Liisa) Zimmermann. Suhonen tuli ylioppilaaksi 1910 ja valmistui filosofian kandidaatiksi 1915. Hän toimi opettajana Toijalan yhteiskoulussa 1918–1924 ja Tampereen klassillisessa lyseossa nuorempana lehtorina vuodesta 1924, vanhempana lehtorina vuodesta 1927, vararehtorina 1928–1938 ja rehtorina 1938–1955. Hän oli Tampereen Luonnonystävien pitkäaikainen johtokunnan jäsen ja sihteeri ja hänellä oli useita alansa ja muita luottamustehtäviä.
Julkaisuja

Piirteitä Karttulan suojeluskunnan alkuvaiheista, 1919
Puutarhanhoidosta Karttulan pitäjässä, 1924
Luettelo Kuopion museon suomalaisesta keltanokokoelmasta, 1927, J. Pekkarinen, H. Roivainen, Väinö Karvinen, Yrjö Pitkänen, Carl Cedercreutz, M. Jauhiainen, Pentti Suhonen, Antti Reinikainen, Lauri Siivonen
Karttulan pitäjän kasvisto, 1935
Suomalaiset kasvinnimet, 1936
László Süle

László Süle (s. 24. joulukuuta 1955) on unkarilaissyntyinen jazzpianisti ja -säveltäjä, joka opettaa pianonsoittoa, musiikin historiaa, didaktiikkaa ja säveltämistä Helsingin Metropolia Ammattikorkeakoulussa.
László Süle opiskeli Unkarissa säveltämistä ja jazzimprovisointia ja suoritti jatko-opintonsa Béla Bartók -konservatorion jazzmusiikin laitoksella. Vuonna 1989 hän tuli opettajaksi Suomeen.
Levytyksiä

1989: Binder / Süle ‎– For You – Two Pianos (Pannonton, 1989, yhdessä pianisti Károly Binderin kanssa)
1990: László Süle Band: Silence Fiction (SBC Records)
1992: László Süle Band: Symphony Of Legends (SBC Records)
1997: László Süle Octet: Songs From The Sunken Planet (SBC Records)
2004: Absence (omakustanne)
2008: Duets for the Restless Souls, mukana Pentti Lahti ja Marko Ylönen (Alba Records).
2011: Silver Solitude (Alba Records), mukana Pentti Lahti, Hannu Rantanen ja Scarbantia-jousikvartetti
2017: Mihály Borbély, László Süle: Heartquake (Hunnia Records)
2020: Open Waters (yhdessä sähkökanneltaja Senni Eskelisen kanssa).
Aiheesta muualla

László Sülen verkkosivusto (Arkistoitu – Internet Archive)
Maria Andersson

Maria Eufrosyne Andersson (väitetään syntyneen 24. joulukuuta 1828 Viipuri – 24. elokuuta 1946 Helsinki) oli suomalainen palvelijatar, jonka on väitetty saavuttaneen peräti 117 vuoden iän. Tällä saavutuksella hän olisi pitkäikäisin tunnettu suomalainen ja pohjoiseurooppalainen. Anderssonin syntymäajasta ja poikkeuksellisen korkeasta iästä ei kuitenkaan ole esitetty luotettavia todisteita.
Maria Anderssonin isä oli sotilassoittaja ja myöhemmin vahtimestari. Andersson aloitti työnteon jo lapsena ja työskenteli palvelijattarena herrasväen perheissä. Hänen on sanottu matkustaneen isäntäväkien mukana ulkomaita myöten ja puhuneen suomea, ruotsia sekä venäjää. Myöhemmällä iällä hän myi kukkia kadulla Helsingin keskustassa. Andersson oli naimaton ja lapseton. Kun hän täytti (tiettävästi) 110 vuotta, häntä muistettiin juhlatervehdyksin ja Helsingin kaupunki myönsi hänelle kunnianosoituksena 500 markan kuukausieläkkeen. Anderssonin on väitetty asuneen Helsingissä 110 vuotta, viimeiset vuotensa Kivelän sairaalassa. Hänen kuoltuaan kaupunki järjesti hänelle juhlavat hautajaiset. Hänet on haudattu Hietaniemen hautausmaan vanhalle alueelle. Hautakivessä lukee ”Helsingin vanhimman asukkaan muistolle Helsingin kaupunginhallitus pystytti”. Nykyään Anderssonin ennätysikää pidetään kuitenkin kiistanalaisena.
Mikäli Anderssonin kuolinikä pitäisi paikkansa, hän kuuluisi maailman kaikkien aikojen vanhimpien ihmisten joukkoon. 117 vuoden iän ovat tiettävästi saavuttaneet ainoastaan Jeanne Calment (122), Sarah Knauss (119), Kane Tanaka (119), Lucile Randon (118), Violet Brown (117), Lucy Hannah (117), Marie-Louise Meilleur (117), Emma Morano (117), Misao Ōkawa (117), Nabi Tajima (117) Chiyo Miyako (117) ja Maria Branyas Morera (117).
Aiheesta muualla

Maria Anderssonin Helsinki -ohjelmassa haastatellaan Maria Anderssonia vuonna 1939 (Arkistoitu – Internet Archive)
Suomen vanhin nainen 105-vuotias Maria Andersson, on asunut toistasataa vuotta Helsingissä, Kansan kuvalehti, 17.03.1934, nro 11, s. 8, Kansalliskirjaston digitaaliset aineistot
Nykyajan naiset kuin pelättimiä pellolla arvelee 107-vuotias Maria Andersson, Suomen Kuvalehti, 21.03.1936, nro 12, s. 6, Kansalliskirjaston digitaaliset aineistot
Maria Andersson 110-vuotias. Suomen vanhin asukas elää pirteänä ja hyvissä voimin Helsingissä, Helsingin Sanomat, 24.12.1938, nro 347, s. 10, Kansalliskirjaston digitaaliset aineistot
Pensaspaprika

| Pensaspaprika |
| --- | --- |
 Tabasco-kasvi
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Koisomaiset Solanales
Heimo::  Koisokasvit Solanaceae
Suku::  Paprikat Capsicum
Laji::  frutescens
Kaksiosainen nimi
 Capsicum frutescens  L. 
Katso myös
   Pensaspaprika Wikispeciesissä   Pensaspaprika Commonsissa 
Infobox OKNimi-testi OKIUCN-testi OK: 
Pensaspaprika (Capsicum frutescens) on paprikoiden (Capsicum) sukuun kuuluva chililaji. Se on todennäköisesti lähtöisin Väli-Amerikasta. Nykyisin sitä kasvatetaan kaikkialla trooppisilla ja subtrooppisilla alueilla.
Kasvin ulkonäkö

Pensaspaprika on pitkäikäinen ja suurikokoinen. Hedelmä on pieni ja pitkulainen.
Kasvatus

Pensaspaprika tarvitsee valoa ja lämpöä. Se on helppohoitoinen.
Lajikkeita

Piri piri (muita nimityksiä African Bird's Eye, African devil)
Malagueta
Tabasco-chili (chilistä tehdään Tabasco-kastiketta)
Thai pepper (muita nimityksiä ”Bird's Eye chili”, ”Chili Padi” tai ”Siling labuyo”)
Aiheesta muualla

Tietoa C. frutescens lajikkeista ChiliWikissä
Dr. Duke's Phytochemical and Ethnobotanical Databases: Capsicum frutescens (Arkistoitu – Internet Archive) (englanniksi)
Centre for Agriculture and Biosciences International (CABI): Capsicum frutescens (chilli) (englanniksi)
Gernot Katzer's spice pages: Chile (Capsicum frutescens) (englanniksi)
Luminesenssi

Luminesenssi-ilmiö (fluoresenssi), joka tapahtuu kun erilaiset  fluoresoivat mineraalit altistetaan UV-A, UV-B ja UV-C valolle.
Luminesenssi tarkoittaa ilmiötä, jossa atomin tai molekyylin viritystila purkautuu, ja atomi palaa alemmalle energiatasolle vapauttaen ylimääräisen energian valona. Useimmiten atomin tai molekyylin viritystilan aiheuttaa esimerkiksi valo, ultraääni tai voimakas sähkökenttä. Luminesenssi-ilmiö jaotellaan alalajeihin viritystilan muodostumistavan mukaan.
Luminesenssi-ilmiö, jossa atomin elektroni siirtyy ylemmältä energiatasolta alemmalle emittoiden ylimääräisen energian fotonina.
Fysikaalinen ilmiö

Luminesenssissa atomi virittyy eli atomin elektroni siirtyy  korkeammalle viritystilalle. Tämä voi tapahtua esimerkiksi atomin absorboidessa fotonin, jolloin kyse on fotoluminesenssista. Viritystilan purkautuessa atomi emittoi energian yhtenä tai useampana fotonina, joiden yhteen laskettu energia on pienempi kuin alkuperäisen viritystilan. Osa energiasta muuttuu lämmöksi.
Virittyminen:   S_{0}+hf\to S_{1}
Luminesenssi (fotonien emissio):  S_{1}\to S_{0}+hf
hf on fotonien energia missä h = Planckin vakio ja  f on valon taajuus.
S0-tila on luminesoivan molekyylin perustila ja S1-tila on sen virittynyt tila.
Fysikaalinen ilmiö > Luminesenssin tehokkuus

Luminesenssin tehokkuus eli hyötysuhde on absorboitujen ja emittoitujen fotonien suhde:
\Phi ={\frac {\rm {\#\ emittoidut\ fotonit}}{\rm {\#\ absorboidut\ fotonit}}}.
Korkein fluoresenssin tehokkuus on 1,0 (100 %), jossa jokainen absorboitu  fotoni emittoituu ja energiaa ei vapaudu muissa muodoissa. Jo yhdisteitä, joiden luminesenssin tehokkuus on 0,10 pidetään hyvin luminesoivina.
Aiheesta muualla

Wikimedia Commonsissa on kuvia tai muita tiedostoja aiheesta .
Tieteen termipankki: Luminesenssi
Webmineral: Luminescence in Minerals (englanniksi)
Luminesenssin alalajit
elektroluminesenssi
fotoluminesenssi
fluoresenssi
fosforesenssi
kemiluminesenssi
bioluminesenssi
termoluminesenssi
triboluminesenssi
radioluminesenssi
sonoluminesenssi
Valonlähteet
| --- | --- |
Luonnollinen: Luminesenssi - Taivaankappaleet - Salama - Tuli
Palaminen: Kynttilä - Lyhty - Kalkkivalo - Kaasuvalaistus - Öljylamppu - Öljytuikku - Argand-lamppu - Bude-lamppu - Carcel-lamppu 
Hehkuminen: Hehkulamppu - Halogeenilamppu - Nernst-lamppu - PAR-lamppu - Tilley-lamppu - Voimavalolyhty
Fluoresenssi: Loistelamppu - Energiansäästölamppu - Induktiolamppu
Valokaari: Kaarilamppu - Jablotškovin kynttilä
Kaasupurkauslamppu: Suurpainenatriumlamppu - Pienpainenatriumlamppu - Monimetallilamppu - Elohopeahöyrylamppu - Ksenonlamppu - Hohtolamppu
Muut: hohtodiodi (LED) - Rikkiplasmalamppu - Plasmapallo
Maria Anna (keisarinna)

| Maria Anna |
| --- | --- |
 
Itävallan keisarinna
Valtakausi:  2.3. 1835 – 2.12. 1848

Syntynyt:  19. syyskuuta 1803 Rooma
Kuollut:  4. toukokuuta 1884 Praha
Hautapaikka:  Keisarillinen krypta, Wien
Puoliso:  Ferdinand I
Suku:  Savoijin kuningashuone
Isä:  Viktor Emanuel I
Äiti:  Maria Teresa d´Asburgo-Este
Maria Anna Ricciarda Carolina Margherita Pia (19. syyskuuta 1803 Rooma – 4. toukokuuta 1884 Praha) oli Savoijin prinsessa, josta tuli Ferdinand I:n puolisona Itävallan keisarinna (1835–1848).
Maria Anna ja hänen kaksoissisarensa Maria Teresa syntyivät Roomassa, missä Viktor Emanuel I:n ja Maria Teresa d'Asburgo-Esten perhe oli maanpaossa Napoleonin vallattua Torinon. Paavi Pius VII kastoi tytöt. Heidän ollessaan vuoden vanhoja perhe siirtyi Sardiniaan, missä he asuivat Napoleonin kaatumiseen asti.
Maria Anna ja Ferdinand vihittiin vuonna 1831. Maria Annan kerrotaan olleen kauhuissaan tavattuaan kehitysvammaisen sulhasensa jolla oli hydrokefalus, joka sai epilepsiakohtauksen vihkiseremonian aikana. Hän oppi kuitenkin hillitsemään itsensä, ja viittasi itseensä usein Ferdinandin hoitajana. Liitosta ei syntynyt lapsia.
Henkisestä kehitysvammaisuudestaan huolimatta Ferdinand kruunattiin keisariksi isänsä kuoltua vuonna 1835. Käytännössä valtaa käytti valtiokansleri Klemens von Metternich. Vuoden 1848 vallankumousten saavuttaessa Itävallan Ferdinand luopui vallasta veljenpoikansa Frans Joosefin hyväksi. Maria Anna ja Ferdinand asuivat loppuikänsä Prahan linnassa. Heidät molemmat haudattiin Wieniin.
Aiheesta muualla

Kuvia tai muita tiedostoja aiheesta Maria Anna (keisarinna) Wikimedia Commonsissa
Peikkoja ja ihmisiä

| Peikkoja ja ihmisiä> Troll och människor.Alkuperäisteos |
| --- | --- |
Kirjailija:  Selma Lagerlöf
Julkaistu:  1915, 1921
Suomennos
Suomentaja:  Helmi Krohn, Irja Malmila
Kustantaja:  WSOY,
Julkaistu:  1. osa: 1915, uud. 1952
Löydä lisää kirjojaKirjallisuuden teemasivulta
Peikkoja ja ihmisiä (ruots. Troll och människor) on Selma Lagerlöfin vuosina 1915 ja 1921 ilmestynyt kaksiosainen lastenkirja. Teoksen ensimmäinen osa on ilmestynyt suomeksi 1915, ja sen on suomentanut Helmi Krohn. Ensimmäinen osa on ilmestynyt uudistettuna suomennoksena 1952 Koottujen teosten 7. osassa. Helmi Krohnin suomennoksen on uudistanut Irja Malmila.
Pentlampi (Pieksämäki)

| Pentlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°27′50″N, 27°09′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Pentlamminjoki Haapajokeen 
Järvinumero:  14.797.1.001
Mittaustietoja
Pinnankorkeus:  noin 102 m  
Pituus:  210 m  
Leveys:  160 m  
Rantaviiva:  0,573 km  
Pinta-ala:  1,951 ha  
Saaria:  ei saaria 
 fiPentlampi 
Pentlampi  on Etelä-Savossa Pieksämäellä  Haapakosken lähellä sijaitseva lampi.
Maantietoa

Lampi on 210 metriä pitkä, 160 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Vuorisen valuma-alueeseen (14.797) se kuuluu. Lammen vedenpinnan korkeus on noin 102 metriä mpy.
Marelli Holdings Co., Ltd.

Marelli Holdings Co., Ltd. on italialainen autoteolisuuskomponenttien kehittäjä ja valmistaja. Yrityksen päämaja on Corbettassa, Italiassa ja käsittää 86 valmistuslaitosta, 12 tutkimus- ja kehityskeskusta sekä 26 sovellluskeskusta 19 maassa 43 000 työnteikjällä ja 7,9 miljardin liikevaihdolla 2016. 10. toukokuuta 2019 yhtiö lyhensi nimensä Magneti Marellista Marelliksi.
Aiheesta muualla

https://www.marelli.com/
Mark Warshawsky

Mark Warshawsky
Mark Markovich Warshavsky, myös Varshavsky (hepreaksi: װאַרשאַװסקי, מאָרק מ (26. marraskuuta 1848 Odessa, Ukraina – 1907 Kiova, Ukraina) oli jiddišinkielinen kansanrunoilija ja säveltäjä.
Warshavsky syntyi Odessassa mutta muutti lapsena Žytomyriin, jossa hän opiskeli valtakunnallisessa rabbikoulussa ja sen jälkeen opiskeli lakia Odessan yliopistossa. Hän valmistui lopullisesti Kiovan yliopistosta vuonna 1875. Hän toimi lakimiehenä sen jälkeen mutta menestyi taloudellisesti huonosti. Hän toimi erään belgialaisen yrityksen lainopillisena neuvonantajana mutta sairastui ja joutui palaamaan takaisin Kiovaan, jossa hän kuoli pari vuotta myöhemmin.
Warshavskyn tiedetään kirjoittaneen laulunsa läheisille ystäville. Sholem Aleichem huomasi Warshawkin lahjakuuden ja kustansi tämän ensimmäisen laulukokoelman. Warshawskyn tunnetuimmat sävellykset ovat ”Tayere malke”, ”Di mizinke oysgegebn”, ”Dem Milners Trern” ja ”Oyfn Pripetshik”.
Mark Williams

Mark Williams -nimisiä henkilöitä ovat:
Mark Williams (s. 1959), englantilainen näyttelijä
Mark Williams (s. 1970), pohjoisirlantilainen jalkapalloilija
Mark Williams (s. 1975), walesilainen snookerpelaaja
Mark Williams (s. 1981), englantilainen jalkapalloilija
Mark Williams (s. 1995), skotlantilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mark Williams”, voi hakea sivunnimihaulla, laajalla sivunnimihaulla tai tekstihaulla.